stanford-oval/wikipedia huggingface dataset:
Elämä ja Valo

| Elämä ja Valo ry> Vapaa evankeelinen romanilähetys |
| --- | --- |

Perustettu:  1964
Toiminta-alue:  Suomi
Puheenjohtaja:  Terno Lindeman
Elämä ja Valo (aik. Vapaa evankeelinen romanilähetys) on vuonna 1964 perustettu suomalainen kristillinen järjestö, jonka tarkoitus on edistää romanien henkistä hyvinvointia, yhteisöllisyyttä ja auttaa arjessa. Yhdistys tekee muun muassa hengellistä opetusta ja osallistaa romaniväestöä seurakuntien toimintaan. Yhdistyksen puheenjohtaja on Terno Lindeman. Yhdistys on julkaissut myös lehteä nimellä Elämä ja Valo. Yhdistys järjestää muun muassa hengellisiä tapahtumia, telttatapahtumia, musiikkitilaisuuksia sekä tekee sosiaalityötä. Elämä ja Valo on suomalaisten helluntaiseurakuntien yhteinen järjestö.
Puheenjohtajat

Seuraavat henkilöt ovat toimineet Elämä ja Valo -järjestön puheenjohtajina:
| --- | --- |
 1964: Viljo Mäntyniemi  1965: Ilmari Kaskikallio  1965–1971: Juhani Eriksson  1972: Usko Piikkilä  1973–1976: Feija Grönfors  1977: Einar Virjo  1978: Henry Valerius  1979: Henry Hedman  1979–1980: Einar Virjo  1981: Herman Blomerus  1982–1987: Henry Hedman :  1988–2000: Veikko Hekkala  2001–2002: Tuula Åkerlund  2003: Veikko Hekkala  2004–2005: Rainer Lindeman  2006–2009: Viljo R. Koivisto  2010–2011: Jani Lindroos  2012–2015: Keijo Baltzar  2016: Tuula Blomerus  2017–20XX: Markku Mäkinen  20XX– Terno Lindeman
Kirjallisuus

Mäkinen, Jukka: Elämää ja Valoa 50 vuotta.  (Romanien, hengellisen romanityön ja Elämä ja Valo -järjestön historiaa)  Elämä ja Valo ry, 2014.
Ellen Glasgow

| Ellen Glasgow |
| --- | --- |

Henkilötiedot
Syntynyt: 1873 Richmond, Virginia, Yhdysvallat
Kuollut: 1945 (71–72 vuotta) Richmond, Virginia, Yhdysvallat
Kansalaisuus:  Yhdysvallat
Ammatti:  kirjailija
Kirjailija
Tuotannon kieli: englanti
Esikoisteos:  The Descendants
Pääteokset:  Virginia
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Ellen Glasgow (1873 Richmond, Virginia, Yhdysvallat – 1945 Richmond, Virginia, Yhdysvallat) oli yhdysvaltalainen kirjailija, joka kuvasi erityisesti Yhdysvaltojen etelää ja sen naisia.
Glasgow'n esikoisromaani The Descendants ilmestyi 1897. Hän kuvaa siinä newyorkilaista boheemielämää, jota ei itse ollut kuitenkaan kokenut. Myöhemmin kirjojen tapahtumaympäristö on etelä, Virginia, jonka Richmondin hän on verhonnut Queenborough'ksi. Hän kuvaa agraarisen elämänympäristön muutoksia realistisesti, välttäen sentimentaalisen nostalgian. Hänestä tuli tunnettu romaanin Virginia ansiosta. Siinä, kuten useissa muissakin romaaneissa, keskushenkilöt ovat etelän naisia. Romaanien lisäksi hän on kirjoittanut muistelmat, novelleja, runoja, esseitä sekä julkaissut kirjekokoelman.
Aiheesta muualla

Kuvia tai muita tiedostoja aiheesta Ellen Glasgow Wikimedia Commonsissa
Elsa Triolet

| Elsa Triolet> Elsa Blick |
| --- | --- |
 Elsa Triolet 1925.
Henkilötiedot
Syntynyt: 1896 Moskova, Venäjä
Kuollut: 1970 (73–74 vuotta) Saint-Arnoult-en-Yvelines, Ranska
Ammatti:  kirjailija
Kirjailija
Salanimi: Laurent Daniel
Äidinkieli: venäjä
Tuotannon kieli: ranska, venäjä
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Elsa Triolet, kirjailijanimi myös: Laurent Daniel, oik. Elsa Brick, (1896 Moskova, Venäjä – 1970 Saint-Arnoult-en-Yvelines, Ranska) oli venäläissyntyinen ranskalainen kirjailija. Hän muutti Ranskaan 1918. Hänen puolisonsa oli Louis Aragon. Hän kirjoitti venäjäksi ja ranskaksi.
Maxim Gorki kannusti Triolet'ta julkaisemaan esikoisromaaninsa. Triolet toimi Ranskassa toisen maailmansodan aikana vastarintaliikkeessä ja kuvaa romaaneissaan naisen roolia sodassa. Hänen novellikokoelmansa Le Premier accroc coûte deux cents francs ilmestyi 1944 ja sai Goncourt-palkinnon. Sosialistisia näkemyksiään hän sovelsi tuotannossaan omaperäisesti.
Palkinnot ja tunnustukset

Goncourt-palkinto 1944
Suomennetut teokset

Ruusuja velaksi (Roses à credit, 1959), suom. Eine Mannerkoski, Helsinki: Kansankulttuuri 1963
Aiheesta muualla

Kuvia tai muita tiedostoja aiheesta Elsa Triolet Wikimedia Commonsissa
Codex Regius

Kaksi sivua Codex Regiuksesta.
Codex Regius (’Kuninkaallinen kirja’ tai ’Kuninkaan kirja’) on islantilainen keskiaikainen käsikirjoitus. Se on kirjoitettu muinaisnorjaksi ja sisältää 29 runoa, jotka muodostavat Runo-Eddan eli Vanhemman Eddan. Codex Regius on vanhin tunnettu skandinaavisten muinaistarujen kokoelma ja Islannin kansallisaarre.
Pergamentille kirjoitettu käsikirjoitus on ajoitettu noin vuoteen 1270. Johdannon ja käsikirjoituksen aineistojen järjestelyn perusteella tutkijat ovat päätelleet, että käsikirjoitus on kopio 1200-luvun lähteistä, jotka ovat sittemmin kadonneet. Piispa Brynjólfur Sveinsson sai käsikirjoituksen haltuunsa vuonna 1643, ja siitä puuttui jo tuolloin 8 sivua. Koko käsikirjoituksesta oli jäljellä ainoastaan 45 sivua, mutta osa kadonneista runoista on kuitenkin säilynyt proosamuodossa Völsunga-saagassa. Sveinsson oletti virheellisesti käsikirjoituksen tekijäksi Saimundr Viisasta (Sæmundr fróði), ja nimesi kirjoituksen Sæmundar Eddaksi. Vuonna 1662 Sveinsson lähetti käsikirjoituksen Tanskan kuninkaalle Fredrik III:lle. Codex Regiusta säilytettiin Kööpenhaminan kuninkaallisessa kirjastossa vuoteen 1971, jonka jälkeen se palautettiin Islantiin.
Aiheesta muualla

Kuvia tai muita tiedostoja aiheesta Codex Regius Wikimedia Commonsissa
Encounter (lehti)

| Encounter |
| --- | --- |
Lehtityyppi:  aikakauslehti
Aihealue:  kulttuuri
Julkaisija:  Congress for Cultural Freedom
ISSN:  ISSN 0013-7073
Perustettu:  1953
Lakkautettu:  1991
Kotimaa:  Britannia
Kieli:  englanti
Encounter oli Britanniassa ilmestynyt kulttuurilehti, joka ilmestyi vuosina 1953–1991. Sen julkaisija oli Yhdysvaltojen näkemyksiä edistämään perustettu kulttuurijärjestö Congress for Cultural Freedom, ja perustajat olivat runoilija Stephen Spender ja toimittaja Irving Kristol. Jälkikäteen on paljastunut, että lehteä rahoitti CIA ja MI6, joiden ajatuksena oli keskustavasemmistolaisen lehden perustaminen. Lehti vastusti harvoin Yhdysvaltojen poliittisia näkemyksiä, mutta muuten se sai esittää näkemyksiä suhteellisen vapaasti.
Alun epäluulojen jälkeen lehdestä kehittyi merkittävä julkaisu, johon kirjoittivat sellaiset merkittävät kulttuurivaikuttajat kuin Günter Grass, W. H. Auden, Jorge Luis Borges, Italo Calvino, Jean-Paul Sartre ja Bertrand Russell ja myös sellaisten itäeurooppalaisten kirjoittajien tekstejä, joiden näkemykset eivät noudattaneet virallisesti hyväksyttyjä linjoja.
Kun CIA 1967 paljastui rahoittajaksi, päätoimittaja Stephen Spender erosi, koska ilmoituksensa mukaan hän ei tiennyt asiasta. Tuolloin julkaisijajärjestö lakkautettiin ja rahoitus tuli ilmoituksista ja tilausmaksuista. 1980-luvulla sen linja yksiviivaistui ja merkitys väheni, ja velkaisen lehden viimeinen numero ilmestyi 1991.
Aiheesta muualla

1953–1990 archives of Encounter Unz.org.
Enkelten keittiö (televisiosarja)

| Enkelten keittiö |
| --- | --- |
Pääosissa:  Seppo Ahti Ilkka Kylävaara Markus Maulavirta
Alkuperämaa:  Suomi
Alkuperäiskieli:  suomi
Verkko:  MTV1
Esitetty:  1989 – 1990
Tuotantokausia:  1
Tuotanto
Ohjaaja(t):  Mervi Pohjanheimo
Tuotantoyhtiö(t):  MTV
Aiheesta muualla
IMDb
Enkelten keittiö on Mainostelevision vuosina 1989–1990 tuottama viihdesarja, joka perustui ruoanlaiton ympärillä käytyihin keskusteluihin studiovieraiden kanssa. Tunnin mittaisina jaksoina lauantain myöhäisillassa esitetyn ohjelmasarjan juontajina olivat Seppo Ahti ja Ilkka Kylävaara ja kokkina Markus Maulavirta.
Vastaanotto

Helsingin Sanomien tv-kriitikko Jukka Kajava kirjoitti, että jos hänellä olisi valta, hän määräisi ikiaikaisen juontokiellon sekä Seppo Ahdille että Ilkka Kylävaaralle molempien epäselvän puheen takia. Hänestä ohjelmasarja oli muutenkin sisällöltään tarkoituksetonta hömppää, jossa studiovieraat (mm. Hannele Schlizewski, Pirkko Arola ja studiosta poistumisella uhannut Lilli Suomalainen) jätettiin sivuosaan elleivät osanneet pitää puoliaan.
Corpus inscriptionum Latinarum

Corpus inscriptionum Latinarum (lyhennettynä CIL) on kattavuuteen pyrkivä kokoomajulkaisu antiikin aikaisista latinankielisistä piirtokirjoituksista. Se on ensiarvoisen tärkeä lähde antiikin Roomaan kohdistuvalle tieteelliselle tutkimukselle.
CIL:ään pyritään keräämään kaikki latinankieliset piirtokirjoitukset koko Rooman valtakunnan alueelta. Tekstit järjestetään maantieteellisten ja muiden kriteerien perusteella. Moniosaista, latinankielistä kirjasarjaa päivitetään aika ajoin uusilla painoksilla ja lisäosilla. Hanketta johtaa Berliinin-Brandenburgin tiedeakatemia (Berlin-Brandenburgische Akademie der Wissenschaften), joka myös vastaa CIL:n sisarhankkeesta Inscriptiones Graecae (IG) eli antiikin kreikankielisten piirtokirjoitusten kokoomajulkaisusta.
Erilaisia suunnitelmia korpuksen laatimiseksi oli ollut jo 1800-luvun alkupuolella, mutta varsinaisesti CIL-hankkeen pani alkuun vuonna 1853 Theodor Mommsen. Ensimmäinen nide ilmestyi kymmenen vuotta myöhemmin ja ensimmäiseen maailmansotaan mennessä suurin osa silloin tunnetuista piirtokirjoituksista oli saatu julkaistuksi. Työ kuitenkin jatkuu edelleen, sillä uusia piirtokirjoituksia löytyy jatkuvasti ja muun muassa niistä saatujen uusien tietojen avulla jo julkaistujenkin piirtokirjoitusten lukutapoja ja tulkintaa pystytään usein vielä parantamaan.
Sisältö

CIL:n nykyiset 17 nidettä ja sen yli 70 osaa sisältävät yhteensä noin 180 000 piirtokirjoitusta. Lisäksi on 13 lisäosaa, jotka sisältävät piirtokirjoitusten valokuvia ja erilaisia indeksejä. Yksittäisen piirtokirjoituksen editio koostuu itse piirtokirjoituksen tekstistä, johdannosta (jossa kerrotaan tekstin löytöpaikka, materiaali, mitat jne.) sekä ns. kriittisestä apparaatista ja kommentaarista, joka voi sisältää huomioita esimerkiksi tekstin ajoituksesta tai erilaisista tekstin yksityiskohtiin liittyvistä kysymyksistä, kuten puuttuvien sanojen täydennyksistä. Itse piirtokirjoituksen teksti annetaan tieteellisen transkription muodossa ja siitä käy ilmi, mitkä kirjaimet ovat varmuudella luettavissa, mitkä epävarmoja tai kokonaan puuttuvia tai milloin ediittori on vaikkapa avannut lyhenteen. CIL:n uudemmissa osissa piirtokirjoituksen valokuva ja/tai piirros ja transkriptio ovat vieri vieressä, mikä helpottaa transkription luotettavuuden arviointia.
Suomalaisten tutkijoiden osuus

Alkujaan lähinnä saksalaisten toteuttamaan hankkeeseen osallistuu nykyään tutkijoita monista eri maista. CIL:n osan X uutta editiota työstetään professori Heikki Solinin johdolla Helsingin yliopistossa Klassillisen filologian laitoksella. Osa kattaa ne Etelä-Italian länsirannikon sekä Sisilian, Sardinian ja Korsikan alueelta löydetyt piirtokirjoitukset, jotka eivät sisälly Theodor Mommsenin vuonna 1883 julkaisemaan ensimmäiseen editioon.
Aiheesta muualla

Esimerkkisivu (Arkistoitu – Internet Archive) Sivulla on editoitu Roomasta löydetty piirtokirjoitus, joka oli hakattu jalustaan, jonka päällä oli veistoksia keisari Augustuksesta ja hänen sukulaisistaan.
CIL:n kotisivu (saksaksi) (englanniksi)
CIL Berliinin-Brandenburgin tiedeakatemian sivuilla (Arkistoitu – Internet Archive) (saksaksi)
CIL kustantajan sivuilla (Arkistoitu – Internet Archive) (englanniksi)
Daniil Hrabovik

| Daniil Hrabovik> Henkilötiedot |
| --- | --- |
Syntynyt: 2003
Kansalaisuus:   Valko-Venäjä
Kyokushin-ottelija
Aktiivisena:  2016–
Pituus:  180 cm
Paino:  59 kg
Painoluokka:  Kärpässarja
Kätisyys:  oikea
| Mitalit> Maa:   Valko-Venäjä.Miesten kyokushin.EM-kilpailut  | Mitalit> Maa:   Valko-Venäjä.Miesten kyokushin.EM-kilpailut  | Mitalit> Maa:   Valko-Venäjä.Miesten kyokushin.EM-kilpailut  | Maa:   Valko-Venäjä> Miesten kyokushin. |
| --- | --- | --- | --- |
|  Hopeaa | Katowice 2021 | -60 kg |  |
| Valko-Venäjän Open  | Valko-Venäjän Open  | Valko-Venäjän Open  |  |
|  Kultaa | 2022 | -60 kg |  |
|  Hopeaa | Minsk 2023 | -60 kg |  |
Nuorten kyokushin
| Euroopan Open  | Euroopan Open  | Euroopan Open  |  |
|  Hopeaa | Bukarest 2017 | -55 kg |  |
Daniil Hrabovik (s. 2003) on valkovenäläinen karateka. Hän saavutti Kyokushin karatessa EM-hopeaa 2021.
Kilpaura

Hrabovik saavutti 2017 nuorten alle 14–15-vuotiaiden sarjassa EM-hopeaa. Hän hävisi loppuottelussa Bogomil Kostoville.
Aikuisten tasolla Hrabovik saavutti marraskuussa 2021 Puolan EM-kilpailuissa hopeaa hävittyään loppuottelussa kaksinkertaiselle Euroopan mestarille Kirill Psarjoville.
Heinäkuussa 2022 Hrabovik oli mukana Venäjällä järjestetyssä RCC Kyokushin Fight -tapahtumassa alle 60-kiloisten turnauksessa. Hän putosi jatkosta ensimmäisellä kierroksella.
Huhtikuussa 2023 Hrabovik saavutti Valko-Venäjän Openissa hopeaa.
Codex Tchacos

Syyrialais-egyptiläinen gnostilaisuus
Setiläisyys
Tuomaskristityt
Valentinolaisuus
Basilidelaisuus
Persialainen gnostilaisuus
Mandealaisuus
Manikealaisuus
Kristillisen gnostilaisuuden isät
Simon Magus
Kerinthos
Markion
Valentinos
Muita ryhmiä
Ofiitit
Barbelo-gnostikot
Kainiitit
Karpokratiaanit
Paulikiaanit
Bogomiilit
Kataarit
Gnostilaisuuden lähteet
Nag Hammadin kirjasto
Codex Tchacos
Muuta
Gnosis
malline: näytä • keskustele •
Osa artikkelisarjaa
Codex Tchacos on muinainen koptilainen papyruskäsikirjoitus, koodeksikirja, joka on kirjoitettu noin vuonna 300. Se sisältää seuraavat kristilliset gnostilaiset kirjoitukset:
Juudaksen evankeliumi
Ensimmäinen Jaakobin ilmestys
Pietarin kirje Filippukselle
Allogeneen katkelma
Koodeksi on merkittävä siksi, että se sisältää ainoan tunnetun kappaleen Juudaksen evankeliumista, jonka alkukirkko hylkäsi harhaoppisena ja joka oli kadoksissa 1700 vuotta ennen sen löytymistä uudelleen.
Koodeksi löytyi El Minyasta Egyptistä 1970-luvulla, mutta sen tutkiminen ja käännöstyö alkoivat vasta vuonna 2001, kun sen omistaja Frieda Nussberger-Tchacos, joka hankki sen syyskuussa 2000, huolestui sen rappeutuvasta kunnosta ja siirsi sen baselilaiselle Maecenas-säätiölle. Koodeksi on nimetty Dimaratos Tchacoksen, koodeksin myyjän isän mukaan. Koodeksin ja erityisesti Juudaksen evankeliumin tutkimusta johti National Geographic Society, ja tutkimustulokset julkistettiin huhtikuussa 2006.
Aiheesta muualla

Wikimedia Commonsissa on kuvia tai muita tiedostoja aiheesta .
National Geographic: Codex Tchacos, Frequently Asked Questions (Arkistoitu – Internet Archive) (englanniksi)
Eskorbuto

Eskorbuto oli espanjalainen punk-yhtye. Se perustettiin vuoden 1980 tienoilla. Eskorbuto on kotimaansa ulkopuolella melko tuntematon yhtye, mutta Espanjassa se on yksi merkittävimmistä punkkia soittavista yhtyeistä.
Disasterpieces

| Disasterpieces Slipknot |
| --- | --- | --- |

DVD-julkaisun tiedot
 Äänitetty : 15. helmikuuta 2002
 Julkaistu: 15. maaliskuuta 2002
 Tuottaja(t): Matthew Dillon
 Ohjaaja: Matthew Amos
 Tyylilaji: alternative metal, nu metal
 Kesto: 98.55 (vain konsertti)
muut julkaisut
|   | Disasterpieces  |   |
Disasterpiece on metalliyhtye Slipknotin toinen DVD-julkaisu. Julkaisu sisältää konserttitaltioinnin Lontoosta, ja musiikkivideoita.
Kappaleet

Opening / (515)
People = Shit
Liberate
Left Behind
Eeyore
Set-Up
Disasterpiece
Soundcheck
Purity
Gently
Sid Solo
Eyeless
In-Store (Paris)
Joey Solo
Mask Cams
My Plague
New Abortion
The Heretic Anthem
Spit It Out
Wait And Bleed
It Begins / 742617000027
(Sic)
Surfacing
Spit It Out
Wait And Bleed
Wait And Bleed (Animated)
Left Behind (Director's Cut)
My Plague (New Abuse Mix)
Purity (Audio only)
Kokoonpano

(#8) Corey Taylor
(#7) Mick Thomson
(#4) James Root
(#2) Paul Gray
(#1) Joey Jordison
(#6) Shawn Crahan
(#3) Chris Fehn
(#0) Sid Wilson
(#5) Craig Jones
Erik Back

Erik Back Jyväskylän Kalevan kisoissa vuonna 2018.
Erik Vilhelm Back (s. 21. maaliskuuta 1994 Helsinki) on  suomalainen pikajuoksija. Hän edustaa HIFK-friidrottia ja häntä valmentaa Nick Dalkin. Vuosina 2016–2019 häntä valmensi Atte Pettinen.
Kalevan kisoissa Back on voittanut 400 metrillä Suomen-mestaruuden 2021 ajalla 47,63 ja ollut pronssilla vuonna 2018 ajalla 48,25 s. Viestijuoksun Suomen-mestaruuskilpailuissa hän on voittanut 4 × 100 metrillä kultaa 2015 sekä 4 × 400 metrin Suomen-mestaruuden vuosina 2013, 2014, 2015 ja 2018, hopeaa vuonna 2016 sekä pronssia vuosina 2017, 2020 ja 2021. Sisäratojen SM-kilpailuissa Back on saavuttanut 400 metrillä kultaa vuonna 2020, hopeaa vuosina 2018 ja 2019 ja pronssia vuosina 2012 ja 2021 sekä viesteissä kultaa vuosina 2012 ja 2018 ja hopeaa vuosina 2014 ja 2017. Aikuisten maaotteluedustuksia Backilla on vuosilta 2013–2021.
Erik Backin isä on 1980-luvun pikajuoksija Tomas Back ja isoisä keskimatkojen juoksija, EM-mitalisti Rolf Back 1950-luvulta.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 100 m | 10,67 | Somero | 25. kesäkuuta 2021 |
| 200 m | 21,49 | Somero | 21. kesäkuuta 2019 |
| 400 m | 47,14 | Tukholma | 4. syyskuuta 2021 |
Henkilökohtaiset ennätykset > Sisäradat

| Matka | Aika | Paikka | Päivä |
| --- | --- | --- | --- |
| 200 m | 21,86 | Helsinki | 1. helmikuuta 2020 |
| 300 m | 34,54 | Helsinki | 20. tammikuuta 2018 |
| 400 m | 48,05 | Helsinki | 9. helmikuuta 2020 |
Lähde
Crystal Vodka

| Crystal Vodka |
| --- | --- |
Tyyppi:  votka
Alkoholiprosentti:  40 %
Valmistaja:  AS Remedia
Infobox OKNimi-testi OK: 
Crystal Vodka on virolaisen AS Remedian tuottama votka, joka sisältää alkoholia 40 tilavuusprosenttia. Se valmistetaan viljaperäisestä alkoholista ja pehmennetystä vedestä. Viimeisessä valmistusvaiheessa juoma ilmataan ja suodatetaan hopeaionimenetelmällä pehmeän maun aikaansaamiseksi.
Ominaispiirteet

Crystal Vodka on väritöntä, ja sen maku on neutraali, puhdas sekä hieman viljainen.
Pakkauskoot

Crystal Vodkaa on saatavilla 5 cl, 25 cl, 35 cl, 50 cl, 70 cl ja 100 cl tilavuuksina lasipulloissa ja 50 cl PET-pullona. Myös 10 x 50 cl PET -monipakkaus ja 300cl BIB-hanapakkaus kuuluu valikoimaan.
Eslon Hindundu

Eslon Hindundu (s. 1996 Windhoek) on namibialainen säveltäjä, kapellimestari ja kuoronjohtaja.
Hindundu varttui Windhoekissa. Hän aloitti musiikin harrastamisen koulujen kuoroissa laulamalla. Hindundu oli solistina COTA Youth Choirissa vuosina 2011–2015. Hän oli mukana voittamassa mitaleita World Choir Gamesissa vuosina 2012 ja 2014. Vuonna 2015 Hindundu aloitti lauluopintonsa Hermien Coetzeen johdolla Windhoekin College of the Artsissa. Hän opiskeli myös Bloemfonteinin University of the Free Staten Odeion School of Musicissa Etelä-Afrikassa. Vuonna 2015 Hindundu aloitti säveltämisen ja sovittamisen. Hänen teoksiaan on esitetty eri puolilla maailmaa ja kansainvälisissä tapahtumissa, kuten vuoden 2018 World Choir Gamesissa. Hindundu on johtanut kuoroja, puhallinkokoonpanoja ja orkestereita. Hän on osallistunut kuorokilpailuihin ja päässyt niissä mitalisijoille myös kuoronjohtajana. Hindundusta tuli ensimmäinen kansainvälistä orkesteria johtanut namibialainen kapellimestari esiintymisellään Immling Festivalissa Saksassa.
Hindundu perusti namibialaisen Vox Vitae -kuoron ja on toiminut sen kuoronjohtajana. Marraskuussa 2020 hän johti ensimmäisen oratorionsa kantaesityksen, jonka pitivät Namibian kansallisen sinfoniaorkesterin ja Vox Vitaen jäsenet. Syyskuussa 2022 Hindundu johti Namibian kansallista sinfoniaorkesteria oopperansa Chief Hijangua kantaesityksessä Namibian kansallisteatterissa. Chief Hijangua on ensimmäinen namibialainen ooppera. Syyskuussa 2023 pidettiin Chief Hijanguan Euroopan-ensiesitys Berliinin Haus des Rundfunksissa. Muun muassa Berliinin radion sinfoniaorkesterin jäsenet olivat mukana esittämässä teosta saksalais-namibialaisessa yhteistuotannossa.
Enid Mumford

Enid Mumford (6. maaliskuuta 1924 Merseyside, Englanti – 7. huhtikuuta 2006) oli brittiläinen sosiologi ja tietojärjestelmätieteilijä, jonka työ sosioteknisen järjestelmäajattelun kehittämisessä sai erityisesti huomiota tietojärjestelmätieteen parissa. Mumford toimi professorina Manchesterin yliopistossa. Hän oli Jyväskylän yliopiston kunniatohtori (1996).
Enkelten valtiattaren kirkko

| Enkelten valtiattaren kirkko Ναός της Κυρίας των Αγγέλων |
| --- | --- |
 Enkelten valtiattaren kirkko.
Sijainti:  Réthymno, Kreeta, Kreikka
Koordinaatit:  35°22′11″N, 24°28′23″E
Kirkkokunta:  Kreetan kirkko
Hiippakunta:  Réthymnon ja Avlopótamoksen hiippakunta
Rakentamisvuosi:  1500-luku
Tyylisuunta:  venetsialainen
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Enkelten valtiattaren kirkko (kreik. Ναός της Κυρίας των Αγγέλων, Naós tis Kyrías ton Angélon) eli Mikrí Panagiá (Μικρή Παναγιά, ”Pieni Neitsyt Maria”) on ortodoksinen kirkko Réthymnon kaupungissa Kreetan saarella Kreikassa.
Kirkko sisältä.
Kirkko on rakennettu Kreetan venetsialaisvallan lopulla 1500-luvulla. Se oli alun perin dominikaanien käytössä ja omistettu Magdalan Marialle. Osmanivallan aikana kirkko muutettiin moskeijaksi ja siihen liitettiin minareetti. Rakennus palautettiin kirkoksi vuonna 1917. Nykyisin kirkko on omistettu Neitsyt Marialle ”enkelten valtiattarelle”. Sen toinen nimi ”Pieni Neitsyt Maria” viittaa ”Suureen Neitsyt Mariaan” eli Réthymnon katedraaliin.
Kirkko sijaitsee Réthymnon vanhankaupungin keskiosissa. Kirkkorakennus on pohjakaavaltaan ristinmuotoinen ja kolmilaivainen ja edustaa venetsialaista tyyliä.
Aiheesta muualla

Kuvia tai muita tiedostoja aiheesta Enkelten valtiattaren kirkko Wikimedia Commonsissa
Elämä ja kuolema

| Elämä ja kuolema Kauko Röyhkä |
| --- | --- | --- |

Studioalbumin tiedot
 Äänitetty : joulukuu 2004 – tammikuu 2005 HIP Studiot, Helsinki
 Julkaistu: 2005
 Tuottaja(t): Kauko Röyhkä, Timo Vikkula ja Juha Heininen
 Tyylilaji: poprock
 Kesto: 49.36
 Levy-yhtiö: Ranka Recordings
Listasijoitukset
  29.
Kauko Röyhkän muut julkaisut
| Selkäranka 1996–2004 2004 | Elämä ja kuolema 2005 | Lauluntekijä 2006 |
Elämä ja kuolema on Kauko Röyhkän järjestyksessään 22. albumi. Se julkaistiin vuonna 2005.
Albumi nousi kahdeksi viikoksi Suomen virallisen listan sijalle 29.
Kappaleet

Kaikki kappaleet säveltänyt ja sanoittanut Kauko Röyhkä sekä sovittanut Röyhkä, Timo Vikkula, Mats Huldén ja Tero Kling.
Monta elämää I – 2.31
Shangri-La – 4.37
50-luvun kerrostalot – 6.24 (puhallinsovitukset Antero Priha)
Oikein vai väärin – 4.08
Kylmät hypyt – 3.50
Kylmä sade – 7.56 (puhallinsovitukset Priha)
Poika – 5.05
Pahalla päällä – 4.32
Skorpioni – 4.29
Elämä ja kuolema – 5.24
Monta elämää II – 0.52
Kokoonpano

| 0 | 1 | 2 |
| --- | --- | --- |
|  Muusikot Kauko Röyhkä – laulu, tuottaja  Timo Vikkula – kitarat, koskettimet, taustalaulu, tuottaja  Mats Huldén – basso, taustalaulu  Tero Kling – rummut, perkussiot, taustalaulu  |  Vierailevat muusikot Kallio Horns  Antero Priha – trumpetti  Rasmus Korsström – tenorisaksofoni  Heikki Keskinen – baritonisaksofoni  |  Tuotanto Äänitys ja miksaus: Juha Heininen – tuottaja, äänittäjä, miksaaja  Minerva Pappi – masteroija (Finnvox)  Herra Ylppö – kansikuva  Nauska – kuva  |
Arvostelut

Desibeli.net:
Noise.fi:
Soundi:
Enigma

Wikisanakirjassa on tähän liittyvä sananselitys: .
Enigma voi tarkoittaa ainakin seuraavia:
Enigma, saksalaisten käyttämä viestien salauslaite toisen maailmansodan aikana
Enigma – suuri sotasalaisuus, Robert Harrisin romaani
Enigma, vuonna 2001 valmistunut elokuva
Enigma, vuonna 1982 valmistunut elokuva
Enigma-muunnelmat, säveltäjä Edward Elgarin teos
Enigma, Michael ja Sandra Cretun musiikkiprojekti
Enigma, tietokonepeli
The Enigma, kehonmuokkaustaiteilija
Enigma Records, 1980-luvulla toiminut levy-yhtiö
Enigma, suomalainen lautapeli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Enigma”, voi hakea sivunnimihaulla, laajalla sivunnimihaulla tai tekstihaulla.